Diari Oficial de la Generalitat Valenciana


Sumari del DOGV 2488, del 11-04-1995 (1995/834414)

ORDRE de 4 d'abril de 1995, de la Conselleria d'Agricultura, Pesca i Alimentació, per la qual s'establixen ajudes per a obres i serveis d'infraestructura agrària en els municipis i mancomunitats de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/04/04/(3)/dof/vci/html**

### Dades del document

Número de DOGV
:   2488

Data del DOGV
:   11-04-1995

Secció del DOGV
:   DISPOSICIONS GENERALS

Número del document
:   1995/834414


Data del document
:   04-04-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 4 d'abril de 1995, de la Conselleria d'Agricultura, Pesca i Alimentació, per la qual s'establixen ajudes per a obres i serveis d'infraestructura agrària en els municipis i mancomunitats de la Comunitat Valenciana.   
Preàmbul  
Les corporacions locals i mancomunitats de municipis de la Comunitat Valenciana, en l'exercici de les seues competències, realitzen obres que tenen com a finalitat la millora i l'adequació d'infraestructures i serveis de caràcter rural.  
Atés el benefici que es deriva de les obres per al conjunt de la població de cada municipi o territori de la mancomunitat, i atés el caràcter d'aquelles, la Conselleria d'Agricultura, Pesca i Alimentació té establerta una línia de subvencions destinada a facilitar-ne l'execució.  
Així mateix, les actuacions mitjançant aquesta línia de subvenció al llarg dels últims anys han posat de manifest que la seua repercussió és més important en les àrees rurals amb nuclis de població de menor dimensió.  
Per això, i fent ús de les facultats que tinc conferides,  
ORDENE:  
Article primer  
Amb la finalitat d'atendre les demandes d'infraestructura agrària dels ajuntaments i mancomunitats de municipis, en relació amb l'execució de les obres corresponents, la Conselleria d'Agricultura, Pesca i Alimentació les subvencionarà a càrrec del capítol VII, secció 12, programa 531.10 Estructures Agràries i Desenvolupament Rural, línia 7.06 «Obres i serveis d'infraestructura agrària en municipis», amb un import global màxim de 757.780.703 de pessetes.  
Article segon  
Les obres i els serveis subvencionables seran els següents:  
- Condicionament de camins rurals.  
- Condicionament de séquies (en els trams que discorren dins dels límits del nucli urbà i quan l'obra tinga per objecte millorar les condicions de salubritat i seguretat de la població).  
- Condicionament de desguassos i sanejaments generals (excepte obres de clavegueram).  
Article tercer  
Els ajuntaments i les mancomunitats podran sol·licitar una obra, amb una inversió màxima de pressupost d'execució material de quatre milions de pessetes.  
La sol·licitud de l'obra anirà acompanyada de la corresponent memòria valorada, de conformitat amb la Llei de Pressupostos de 1995, on constaran les dades a què es referix el model que figura en l'annex III d'aquesta ordre.  
Amb les limitacions pressupostàries determinades en l'article primer d'aquesta ordre, la subvenció que s'ha de concedir podrà arribar fins al 40 per cent del pressupost d'execució material aprovat per la Conselleria d'Agricultura, Pesca i Alimentació. Les peticions realitzades s'atendran amb l'ordre de preferència següent:  
1. Municipis amb un nombre d'habitants igual o inferior a 2.000.  
2. Mancomunitats de municipis que tinguen assumides, entre d'altres, competències per a l'execució d'obres i serveis de caràcter rural.  
3. Municipis amb un nombre d'habitants superior a 2.000.  
No obstant això, la Conselleria d'Agricultura, Pesca i Alimentació podrà prorratejar l'import global de la subvenció entre els municipis i les mancomunitats beneficiaris en el cas que, aplicant la subvenció màxima del 40 per cent, la quantia total ultrapasse la dotació pressupostària.  
Article quart  
Els pressupostos presentats pels ens locals sol·licitants podran ser corregits si els preus unitaris de cada unitat d'obra són superiors al màxim establert per la Conselleria d'Agricultura, Pesca i Alimentació, d'acord amb el barem que figura en l'annex I d'aquesta ordre.  
Article cinqué  
Els ajuntaments i les mancomunitats interessats hauran de presentar les corresponents sol·licituds de subvenció a les direccions territorials de la Conselleria d'Agricultura, Pesca i Alimentació i en el termini de 30 dies des de l'entrada en vigor d'aquesta ordre. Les sol·licituds s'hauran de formalitzar en els impresos establerts per la Conselleria d'Agricultura, Pesca i Alimentació, d'acord amb el model que figura en l'annex II d'aquesta ordre, i s'hi hauran d'adjuntar els documents que s'hi indiquen, sense perjudici del que es disposa en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
Article sisé  
Per a la consecució de les subvenciones, d'acord amb les sol·licituds formulades, caldrà complir els requisits següents:  
a) En el programa d'execució de l'obra haurà de constar el compromís que ha d'assumir l'ajuntament o la mancomunitat respecte a la data d'inici i d'acabament de les obres.  
b) Formalitzar la sol·licitud amb l'aportació dels documents a què fa referència l'annex II.  
Article seté  
Les obres que hagen estat objecte de subvenció s'hauran de senyalitzar adequadament, d'acord amb el que dispose amb aquesta finalitat la Direcció General d'Estructures Agràries i Desenvolupament Rural.  
Article vuité  
L'entitat peticionària, una vegada acabada l'obra de què es tracte, haurà de trametre el corresponent certificat final d'obra a la Conselleria d'Agricultura, Pesca i Alimentació, subscrit pel tècnic municipal i aprovat per l'òrgan de govern competent de l'entitat local, perquè es puga procedir al pagament de la subvenció.  
Amb la finalitat de garantir el pagament de les subvencions durant l'exercici econòmic de 1995, els certificats finals d'obres a què fa referència l'apartat anterior hauran de formalitzar-se en el moment en què acaben i, en qualsevol cas, abans del dia 31 d'octubre de 1995. La no presentació del dit certificat final o la presentació després d'aquesta data (31 d'octubre de 1995) tindrà com a conseqüència la pèrdua de la subvenció. En cap cas es concediran pròrrogues en l'execució de les obres.  
La Conselleria d'Agricultura, Pesca i Alimentació es reserva el dret de fer les inspeccions tècniques i administratives que considere necessàries per a comprovar la correcta execució de les obres subvencionades.  
Article nové  
En tots els casos, els beneficiaris de les subvencions aprovades hauran de complir els requisits que s'estableixen en la Llei de Pressupostos de la Generalitat Valenciana per a 1995 i en el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
DISPOSICIONS FINALS  
Primera  
Es faculta la Direcció General d'Estructures Agràries i Desenvolupament Rural perquè dicte les disposicions que calguen per al desplegament i l'execució d'aquesta ordre.  
Segona  
Aquesta ordre vigix des de l'endemà de la publicació en el Diari Oficial de la Generalitat Valenciana.  
Tercera  
L'entrada en vigor d'aquesta ordre deroga totes les normes de rang igual o inferior en allò que se li oposen i, expressament, l'Ordre de 27 de gener de 1994, de la Conselleria d'Agricultura i Pesca.  
València, 4 d'abril de 1995  
El conseller d'Agricultura, Pesca i Alimentació,  
JOSEP MARIA COLL COMIN  
ANNEX I  
Els preus màxims de les unitats d'obra que s'han d'aplicar, amb la finalitat de determinar el pressupost màxim de les obres objecte de subvenció a què es referix l'article quart d'aquesta ordre, són els que figuren en la llista adjunta.  
Mòduls de costs màxims que s'auxiliaran en els expedients de millora d'infraestructura agrària de municipis i mancomunitats.  
Moviment de terres  
m3 excavació en desmunt i transport a terraplé a 30 m: 63 PTA  
m3 excavació en desmunt i transport a terraplé a 50 m: 77 PTA  
m3 excavació en desmunt i transport a terraplé a 100 m: 104 PTA  
m3 excavació en desmunt i transport a terraplé a 250 m: 147 PTA  
m3 càrrega amb pala mecànica de terres o materials petris sobre vehicle: 61 PTA  
m3 transport de terra o materials petris en camió basculant inclòs retorn en buit (D=km recorreguts en càrrega): 103+18 D PTA  
m3 excavació manual en fossa en terreny compacte fins a 2 m de profunditat, picament i paleig: 2.590 PTA  
m3 excavació manual en fossa en terreny transició fins a 2 m de profunditat, picament i paleig: 4.010 PTA  
m3 excavació mecànica en fossa en terreny compacte per a fonamentacions i obres de fàbrica: 365 PTA  
m3 excavació mecànica en fossa en terreny transició per a fonamentacions i obres de fàbrica: 451 PTA  
m3 excavació en fossa amb compressor en terreny transició-roca: 697 PTA  
m3 excavació en desmunt i transport a terraplé en terreny transició fins a 40 m: 134 PTA  
m3 excavació en desmunt amb escarificació i transport en terreny roca escarificable fins a 40 m: 247 PTA  
Camins  
m2 desbrossament, aclarida i transport de la capa vegetal: 11 PTA  
m2 compactació i reg del pla de fonamentació al 100% p. n.: 32 PTA  
ml repassada, aplanament del camí i obertura de cunetes en terreny transició: 70 PTA  
m2 formació de caixa: 6 PTA  
m2 escarificació superficial de paviments granulars: 6 PTA  
ml neteja de cunetes per ml de camí: 15 PTA  
m3 material granular de 2" compactat al 95% p. m. des de 20 km: 1.400 PTA  
m3 material granular d'1" compactat al 100% p. m. des de 20 km: 1.600 PTA  
m3 macadam col·locat en obra des de 20 km completament acabat: 2.036 PTA  
m2 reg d'imprimació amb 1 kg d'emulsió ECI: 36 PTA  
m2 reg d'adherència amb 0'5 kg d'emulsió ECR-1: 25 PTA  
m2 simple tractament superficial amb 13 l de graveta 20/10 i 2,5 kg d'emulsió ECR-2: 122 PTA  
m2 doble tractament superficial, el primer amb 13 l de graveta 20/10 i 2,5 kg d'emulsió ECR-2 i el segon amb 7 l de graveta 10/5 i 1,7 kg d'emulsió ECR-2: 206 PTA  
m2 triple tractament superficial, el primer amb 18 l de graveta 25/13 i 3 kg d'emulsió ECR-2, el segon amb 9 l de graveta 13/7 i 2 kg d'emulsió ECR-2 i el tercer amb 6 l de graveta 6/3 i 1,4 kg d'emulsió ECR-2: 319 PTA  
m2 aglomerat fred semiobert de 5 cm de gruix i densitat 2 t/m3 (d-30 km): 500 PTA  
m2 aglomerat calent de 5 cm  
de gruix i densitat 2 t/m3 (d-30 km): 525 PTA  
m2 segellament amb 6 l de graveta 5/2 i 0,6 kg d'emulsió ECR-1: 50 PTA  
m2 paviment de formigó en massa H-150 de 15 cm de gruix sobre capa de grava de 15 cm compactada i p. p. de juntes: 1.750 PTA  
m3 formigó H-150 per a soleres fins i tot p. p. de juntes: 10.000 PTA  
ml revestiment de cuneta amb formigó H-150 de 50 cm de profunditat, talús interior 2/3, exterior 1/1 i 10 cm de gruix amb p. p. de juntes: 2.040 PTA  
Canonades  
m excavació mecànica de fosses en terreny franc: 127 PTA  
m3 excavació mecànica de fosses en terreny transició: 165 PTA  
m3 excavació mecànica de fosses amb compressor en terreny transició-roca: 732 PTA  
m3 terraplé compactat amb canonada, transport, reg i compactació al 95% p. n.: 114 PTA  
m3 tapament de fosses i extensió amb terra procedent de l'excavació: 27 PTA  
ml canonada de formigó vibropremsat í 20 p. p. junta ciment, muntatge i col·locació: 881 PTA  
ml canonada formigó vibropremsat í 30 p. p. junta ciment, muntatge i col·locació: 1.080 PTA  
ml canonada formigó vibropremsat í 40 p. p. junta ciment, muntatge i col·locació: 1.555 PTA  
ml canonada formigó vibropremsat í 50 p. p. junta ciment, muntatge i col·locació: 1.965 PTA  
ml canonada formigó vibropremsat í 60 p. p. junta ciment, muntatge i col·locació: 2.561 PTA  
ml canonada formigó vibropremsat í 70 p. p. junta ciment, muntatge i col·locació: 3.428 PTA  
ml canonada formigó vibroprensado í 80 p. p. junta ciment, muntatge i col·locació: 4.006 PTA  
ml canonada formigó vibropremsat í 90 p. p. junta ciment, muntatge i col·locació: 4.737 PTA  
ml canonada formigó vibropremsat í 100 p. p. junta ciment, muntatge i col·locació: 5.577 PTA  
ml canonada formigó vibropremsat í 120 p. p. junta ciment, muntatge i col·locació: 7.109 PTA  
ml canonada formigó vibropremsat í 150 p. p. junta ciment, muntatge i col·locació: 12.271 PTA  
Ferros i formigons  
kg acer corrugat AEH-400 ferrallat i col·locat: 139 PTA  
m2 malla electrosoldada de 150\*150\*6 mm col·locada, inclosos solapaments: 414 PTA  
m2 malla electrosoldada de 150\*150\*8 mm col·locada, inclosos solapaments: 754 PTA  
m2 malla electrosoldada de 150\*150\*10 mm col·locada, inclosos solapaments: 1.194 PTA  
m2 malla electrosoldada de 150\*300\*6 mm col·locada, inclosos solapaments: 312 PTA  
m2 malla electrosoldada de 150\*300\*8 mm col·locada, inclosos solapaments: 562 PTA  
m2 malla electrosoldada de 150\*300\*10 mm col·locada, inclosos solapaments: 869 PTA  
m3 formigó vibrat H-125 àrid cantal menor de 40 mm (d=15 km): 8.146 PTA  
m3 formigó vibrat H-125 àrid cantal menor de 20 mm (d=15 km): 8.296 PTA  
m3 formigó vibrat H-150 àrid cantal menor de 40 mm (d=15 km): 8.496 PTA  
m3 formigó vibrat H-150 àrid cantal menor de 20 mm (d=15 km): 8.646 PTA  
m3 formigó vibrat H-175 àrid cantal menor de 40 mm (d=15 km): 8.846 PTA  
m3 formigó vibrat H-175 àrid cantal menor de 20 mm (d=15 km): 8.996 PTA  
m2 encofrat metàl·lic i desencofrat en sabates i traves: 1.467 PTA  
m2 encofrat metàl·lic i desencofrat en murs fins a 1,5 m: 1.264 PTA  
m2 encofrat metàl·lic i desencofrat en murs entre 1,5 i 3 m: 2.016 PTA  
m2 encofrat metàl·lic i desencofrat en lloses planes: 2.872 PTA  
Altres  
m3 demolició de llosa de formigó amb compressor, retirada i càrrega d'enderrocs: 1.900 PTA  
ml vorada prefabricada de formigó col·locada: 1.598 PTA  
m2 fàbrica bloc buit formigó g=20 cm: 1.898 PTA  
m2 esquerdejat, amb filada i lluït amb morter M-40 (1:6), de ciment i arena de riu: 1.185 PTA  
m3 maçoneria col·locada amb morter de ciment 1:5 (d. ped. -20 km): 14.060 PTA  
m3 gabió metàl·lic amb malla de 8 \* 10-16 i 1 m d'alçària, ple, cosit i estirat, col·locat en obra: 6.000 PTA  
Els preus de les unitats d'obra que no figuren en aquesta llista seran els que normalment s'apliquen en les obres executades directament per la mateixa Conselleria d'Agricultura, Pesca i Alimentació.  
En els municipis declarats d'Agricultura de Muntanya, els preus d'aquesta llista s'augmentaran un 15 per cent.  
ANNEX II  
Les sol·licituds es dirigiran al conseller d'Agricultura, Pesca i Alimentació acompanyades obligatòriament de la documentació següent:  
a) Programa d'actuació per a l'execució de l'obra.  
b) Certificat de l'acord de sol·licitud, reflectit en acta.  
c) Certificat que l'autor de la memòria valorada o el projecte és funcionari o depén civilment, laboral o administrativa de l'ens local.  
d) Memòria valorada.  
e) Certificat de l'entitat financera pel que fa a la titularitat del compte corrent indicat per al pagament de la subvenció (caldrà mantenir el mateix compte que en l'exercici de 1994).  
La documentació esmentada es presentarà per triplicat, per a cada una de les obres sol·licitades, en les direccions territorials de la Conselleria d'Agricultura, Pesca i Alimentació, a Alacant, carrer del Professor Manuel Sala, s/n, a Castelló de la Plana, carrer d'Herrero, 23, i, a València, carrer de Sant Vicent, 83.  
Sol·licitud d'ajuda econòmica i tècnica  
Conformement amb l'Ordre de 4 d'abril de 1995, de la Conselleria d'Agricultura, Pesca i Alimentació)  
Titular: ...  
<  
 Mancomunitat de municipis  
<  
 Ajuntament  
CIF: ... Domicili: ...  
Província: ... Clau: ...  
Comarca o zona: ... Clau: ...  
Municipi: ... Clau: ...  
Representat per: ... DNI: ...  
Amb domicili a: ...  
Com a: ...  
Classe d'actuació: infraestructura agrària en municipis:  
Clau: ... Expedient núm.: ...  
Auxili sol·licitat: ... Subvenció màxima: ...  
Entitat financera: ...  
Sucursal: ... Codi: ...  
Núm. de compte corrent o llibreta: ...  
Sistema d'execució de l'obra:  
<  
 per contracta  
<  
 per administració directa  
Documentació requerida  
<  
 Programa d'actuació per a l'execució de l'obra.  
<  
 Certificat de l'acord de sol·licitud, reflectit en acta.  
S'hi adjunta:  
<  
 Certificat de disponibilitat de terrenys.  
<  
 Certificat que l'autor de la memòria valorada o el projecte és funcionari o depén civilment, laboral o administrativa de l'ens local.  
<  
 Memòria valorada.  
<  
 Certificat de l'entitat financera pel que fa a la titularitat del compte corrent indicat per al pagament de la subvenció.  
Totals: ...  
..., ... d ... de 1995  
CONSELLERIA D'AGRICULTURA,  
PESCA I ALIMENTACIó  
Programa d'actuació per a l'execució d'obres d'infraestructura agrària de competència municipal subvencionades a l'empara de l'Ordre de 4 d'abril de 1995, de la Conselleria d'Agricultura, Pesca i Alimentació  
Ajuntament/Mancomunitat  
Designació de l'obra: ...  
En el cas que l'obra esmentada siga subvencionada per la Conselleria, aquest Ajuntament/ Mancomunitat es compromet d'iniciar l'obra i executar-la en el termini de ... mesos o, com a màxim, abans del 31 d'octubre de 1995, segons les unitats d'obra previstes en la memòria valorada/projecte (ratlleu el que no corresponga) presentat.  
Qualsevol modificació necessària durant el procés d'execució de les obres que figuren en la memòria valorada o el projecte es comunicarà a la Direcció General d'Estructures Agràries i Desenvolupament Rural perquè l'aprove.  
L'alcalde/essa el/la president/a de l'Ajuntament/ Mancomunitat  
..., secretari/ària de l'Ajuntament/Mancomunitat  
CERTIFICA:  
Que, amb data ..., es va realitzar una sessió del Ple de l'Ajuntament/Mancomunitat (o Comissió de Govern) esmentat, i es va acordar per unanimitat (o majoria) els punts següents:  
1. Sol·licitar a la Conselleria d'Agricultura, Pesca i Alimentació de la Generalitat Valenciana, a l'empara de l'Ordre de 4 d'abril de 1995, de la dita Conselleria, l'ajuda corresponent a l'obra següent:  
Denominació de l'obra: ...  
2. Delegar en l'alcalde/essa/president/a del dit Ajuntament/ Mancomunitat la representació per a la signatura dels documents que calguen i per al cobrament, al seu dia, de les quantitats corresponents a les ajudes.  
3. Que aquest Ajuntament/ Mancomunitat disposa dels terrenys i de les autoritzacions necessàries per a l'execució de les obres.  
4. Que l'autor (o autors) de la memòria valorada (o projecte) de les obres és funcionari (o depén civilment, laboral o administrativa) d'aquest Ajuntament/ Mancomunitat.  
..., ... d ... de 1995  
El/La secretari/ària  
Vist i plau  
L'alcalde/essa/el/la president/a de l'Ajuntament/Mancomunitat  
..., director/a de ..., sucursal de ...  
CERTIFICA:  
Que l'Ajuntament/Mancomunitat de ... és titular en aquesta entitat financera del compte corrent les dades del qual consten a continuació:  
Entitat financera: ... Codi: ...  
Sucursal: ... Codi: ...  
Núm. c/c: ...  
..., ... d ... de 1995  
ANNEX III  
La memòria valorada a què fa referència l'article tercer constarà dels apartats següents:  
a) Descripció i justificació de l'obra que s'ha de realitzar. En el supòsit d'obres de camins, murs, canonades, etc., se n'indicaran les dimensions.  
b) Unitats d'obra i preus desglossats. No s'hi admetran partides alçades no justificades, cost de mà d'obra, cost d'hores de màquina, etc.  
c) Pressupost, mesuraments de cada una de les unitats d'obra i cost de la unitat d'obra.  
d) Pressupost d'execució de l'obra, per administració directa o per contracta. No es comptabilitzarà el percentatge corresponent a l'IVA.  
e) Plànol o croquis de situació de l'obra i plànol o croquis acotat de detalls, necessari per a la definició de l'obra.


Còpia Permalink ELI